Diari Oficial de la Generalitat Valenciana


Sumari del DOGV 6808, del 02-07-2012 (2012/6499)

ACORD de 29 de juny de 2012, del Consell, pel qual es declara la urgent ocupació dels béns i drets subjectes a l'expedient d'expropiació forçosa, de l'Ajuntament de Relleu, instruït per a l'execució del projecte de Planta potabilitzadora a Relleu.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6808

Data del DOGV
:   02-07-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/6499


Data del document
:   29-06-2012

Organisme emissor
:   Conselleria de Presidència

Tipus de document
:   Acord

ACORD de 29 de juny de 2012, del Consell, pel qual es declara la urgent ocupació dels béns i drets subjectes a l'expedient d'expropiació forçosa, de l'Ajuntament de Relleu, instruït per a l'execució del projecte de Planta potabilitzadora a Relleu. [2012/6499]  
El Consell, en la reunió del dia 29 de juny de 2012, va adoptar l'acord següent:  
  
Antecedents de fet  
  
Primer. Dins del Programa d'Obres 2006-2011 del conveni de col·laboració subscrit entre la Conselleria d'Infraestructures i Transport i la Diputació Provincial d'Alacant per a l'execució del Pla d'Obres Hidràuliques Municipals d'Abastiment i Sanejament, està inclosa l'actuació Planta potabilitzadora a Relleu.  
El projecte va ser aprovat per la Diputació Provincial d'Alacant mitjançant decret de la Presidència núm. 2509, de data 5 de novembre de 2010, i es va exposar al públic per a reclamacions per mitjà d'anunci publicat en el Butlletí Oficial de la Província d'Alacant núm. 226, de 25 de novembre de 2010.  
Segon. De conformitat amb el que establix l'article 126 del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, s'ha formalitzat acta de replantejament del projecte, en la qual s'ha comprovat la realitat geomètrica de les obres i els supòsits bàsics del projecte necessaris per a la seua normal execució, i la viabilitat del projecte consta en el terreny a expropiar.  
Tercer. Per mitjà d'acords del Ple de l'Ajuntament de Relleu, de dates 22 de desembre de 2011 i 26 d'abril de 2012, es va resoldre l'aprovació definitiva de la relació dels béns i drets afectats per l'expropiació forçosa per a l'execució del projecte de referència, i es va publicar en el Butlletí Oficial de la Província d'Alacant núm. 19, de 27 de gener de 2012, i en el tauler d'anuncis de l'Ajuntament de Relleu, i es notificà a l'única interessada, en compliment d'allò que s'ha preceptuat en els articles 18 a 21 de la Llei d'Expropiació Forçosa, articles 17 i 18 del Reglament de la Llei d'Expropiació Forçosa i l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Durant el termini de quinze dies no es van formular al·legacions.  
  
Quart. La sol·licitud d'urgent ocupació dels béns i drets afectats per l'expropiació es va formular en l'Acord del Ple de l'Ajuntament de data 26 d'abril de 2012, fonamentada en les raons següents:  
  
«De les analítiques disponibles de l'aigua subministrada a Relleu, tant de la xarxa de control de la qualitat de les aigües continentals de la província d'Alacant gestionada per la diputació, com de les aportades pel Departament de Qualitat Ambiental de la Generalitat Valenciana, s'evidencia que determinats paràmetres, concretament els sulfats i el seleni, sobrepassen la concentració màxima admissible establida en el RD 140/2033 pel qual s'esta-bleixen els criteris sanitaris de la qualitat de l'aigua de consum humà. I que, en conseqüència, queda patent la urgent necessitat de construir la planta potabilitzadora projectada i, per tant, d'ocupar urgentment els terrenys a expropiar, requerits per a l'execució de l'esmentat projecte».  
Quint. Consta implícita la declaració d'utilitat pública i la necessitat d'ocupació dels terrenys afectats per l'aprovació del projecte tècnic referenciat, per Acord del Ple de l'Ajuntament de Relleu de 22 de desembre de 2011, i la retenció de crèdit, segons el que establix l'article 52.1 de la Llei d'Expropiació Forçosa.  
  
Fonaments de dret  
  
I. L'Ajuntament de Relleu té capacitat jurídica per a acordar l'expropiació dels béns afectats un fi d'utilitat pública o interès social, d'acord amb l'article 2.1 de la Llei d'Expropiació Forçosa, en relació amb l'article 4 de la Llei Reguladora de les Bases del Règim Local.  
II. L'article 94 del Text Refós de les Disposicions Legals Vigents en Matèria de Règim Local, aprovat pel Reial Decret Legislatiu 781/1986, de 18 d'abril, disposa que «les obres compreses en els plans d'obres i servicis locals, inclosos els plans provincials de cooperació, portaran annexa la declaració d'utilitat pública i la necessitat d'ocupació dels terrenys i edificis hi compresos als efectes de la seua expropiació forçosa».  
III. L'article 52 de la Llei d'Expropiació Forçosa, i articles concordants del seu reglament, preveuen la possibilitat de declarar, excepcionalment, la urgent ocupació dels béns afectats per l'expropiació a què done lloc la realització d'una obra o finalitat determinada, amb les conseqüències que s'hi establixen.  
IV. La declaració d'urgent ocupació, que segons l'article 56 del Reglament d'Expropiació Forçosa ha d'estar degudament motivada, està justificada en el quart antecedent de fet.  
V. D'acord amb l'annex I, apartat B).4.3, del Reial Decret 3318/1983, de 25 d'agost, es van traspassar a la Generalitat les competències sobre la declaració d'urgent ocupació dels béns afectats per expropiacions forçoses en expedients instruïts per les corporacions locals. La competència per a formular la mencionada declaració correspon al Consell, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell.  
VI. L'acord en què es declare la urgent ocupació dels béns afectats haurà de publicar-se en el Diari Oficial de la Comunitat Valenciana, als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació local expropiant, al·legacions només als efectes d'esmenar possibles errors que s'hagen patit en relacionar els béns afectats per la urgent ocupació.  
En este expedient s'han complit totes les prescripcions legals contingudes en les disposicions abans citades, i s'ha tramitat el procediment d'acord amb la legislació vigent en la matèria.  
  
Per tot això, i a proposta del conseller de Presidència, el Consell  
  
  
ACORDA  
  
Declarar la urgent ocupació dels béns i drets que a continuació s'indiquen, afectats per l'expedient expropiatori instruït per l'Ajuntament de Relleu per a l'execució del projecte Planta potabilitzadora a Relleu.  
  
  
Relació de béns afectats  
Parcel·la 233 del polígon 3, a la partida la Solera, Relleu.  
Referència cadastral: 35738S130917415929GN.  
Propietària: María Anna Adriana Elisabeth de Ruijter.  
Domicili: partida la Solera, núm. 1. 03933 - Relleu (Alacant).  
  
Contra este acord, que posa fi a la via administrativa de conformitat amb el que establix l'article 109.c) de la Llei de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
  
1. Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà al de la notificació o publicació, si és el cas, del present acord en el Diari Oficial de la Comunitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
2. Potestativament, recurs de reposició davant del Consell, en el termini d'un mes a comptar de l'endemà de la notificació o publicació, si és el cas, d'este acord en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el recurs potestatiu de reposició.  
  
3 En el cas que la persona interessada siga una administració pública, no es pot interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, i s'ha de requerir prèviament perquè s'anul·le o revoque el present acord, en el termini de dos mesos comptats des de l'endemà de la notificació o publicació, si és el cas, d'este acord en el Diari Oficial de la Comunitat Valenciana, tenint en compte que això no incideix en l'executivitat del present acord, ni interromp els terminis amb vista a la seua fermesa, en no ser substitutiu del règim de recursos en via administrativa.   
  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 29 de juny de 2012  
  
El vicepresident i secretari del Consell,  
JOSÉ CISCAR BOLUFER